एंथनी मैकी
एंथनी ड्वेन मैकी (जन्म: २३ सितंबर १९७८) एक अमेरिकी अभिनेता हैं, जिन्हें कई फीचर फिल्मों, टेलीविजन श्रृंखला और मा रेनीस ब्लैक बॉटम, ड्रॉनिंग क्रो, मैकरील, ए सोल्जर प्ले और कार्ल हैनकॉक रक्स टॉक (जिसके लिए उन्होंने २००२ में ओबी पुरस्कार भी प्राप्त किया) जैसे कई ब्रॉडवे या ऑफ-ब्रॉडवे नाटकों में उनके अभिनय के लिए जाना जाता है। २००२ में, उन्हें एमिनेम की पहली फीचर फिल्म, ८ माइल में अभिनय किया। ब्रदर टू ब्रदर में उनकी भूमिका के लिए उन्हें सर्वश्रेष्ठ अभिनेता के लिए इंडिपेंडंट स्पिरिट पुरस्कार के लिए नामांकित किया गया था। उनका दूसरा नामांकन द हर्ट लॉकर में उनकी भूमिका के लिए २००९ के इंडिपेंडंट स्पिरिट पुरस्कारों में सर्वश्रेष्ठ सहायक अभिनेता के लिए था। मई २०१६ में, उन्होंने एचबीओ टीवी फिल्म ऑल द वे में मार्टिन लूथर किंग जूनियर के रूप में ब्रायन क्रैंस्टन के साथ सह-अभिनय किया, जो इसमें संयुक्त राज्य के राष्ट्रपति लिंडन बी जॉनसन के रूप में अपने टोनी पुरस्कार विजेता प्रदर्शन को दोहरा रहे थे। उन्होंने मार्वल सिनेमैटिक यूनिवर्स की फ़िल्मों में फाल्कन के अपने चित्रण के साथ वैश्विक पहचान हासिल की, जिसके रूप में वह सर्वप्रथम कैप्टन अमेरिका: द विंटर सोल्जर (२०१४) में, और फिर बाद में अवेंजर्स: एज ऑफ़ अल्ट्रॉन (२०१५), एंट-मैन (२०१५), कैप्टन अमेरिका: सिविल वॉर (२०१६), अवेंजर्स: इन्फिनिटी वॉर (२०१८) और आगामी अवेंजर्स: एंडगेम (२०१९) में नज़र आये हैं।